b'\n_START_ARTICLE_\nBaltijos dujotiekis\n_START_SECTION_\nIstorija\n_START_PARAGRAPH_\nProjekto darbai pajud\xc4\x97jo 2001 m., kai buvo pasira\xc5\xa1yta sutartis tarp Danijos bendrov\xc4\x97s DONG Energy ir Lenkijos PGNiG. Sutartyje nutarta statyti bendr\xc4\x85 dujotiekio linij\xc4\x85, kurios 2/3 vis\xc5\xb3 akcij\xc5\xb3 priklausytu Danijos bendrov\xc4\x97ms, o likusi dalis Lenkijos \xc4\xafmon\xc4\x97ms. Taip pat patvirtintas galimas Statoil dalyvavimas projekte. 2008 m. Lenkijos vyriausyb\xc4\x97 pakeit\xc4\x97 savo dalyvaujan\xc4\x8di\xc4\x85 \xc4\xafmon\xc4\x99 projekte ir jiems prad\xc4\x97jo atstovauti Gaz-System. 2009 m. Europos S\xc4\x85junga pasi\xc5\xabl\xc4\x97 skirti iki 150 milijon\xc5\xb3 \xe2\x82\xac finansin\xc4\x97s paramos projektui. Tais pa\xc4\x8diais metais Lenkija sustabd\xc4\x97 projekto vykdym\xc4\x85 d\xc4\x97l Skanled dujotiekio projekto stabdymo Norvegijoje, Danijoje ir \xc5\xa0vedijoje. 2010 m. Lenkija v\xc4\x97l atnaujino projekto \xc4\xafgyvendinim\xc4\x85. Lenkija siekia apsir\xc5\xabpinti pri\xc4\x97jimu prie norvegi\xc5\xa1k\xc5\xb3 duj\xc5\xb3 iki 2022 m., kuomet baigsis \xc5\xa1alies sutartis su Rusijos duj\xc5\xb3 tiek\xc4\x97ja Gazprom'